So͘ Tì-kia̍t

**So͘ Tì-kia̍t** (), sī Tâi-oân ê iá-kiû soán-chhiú, bo̍k-chiân tī Tiong-hôa Chit-pāng Thóng-it 7-ELEVEn Sai hāu-le̍k, siú-pī ūi-tì sī tò-gōa-iá-chhiú.

## Seng-gâi
So͘ Tì-kia̍t ū A-bí-cho̍k hiat-thóng. Ha̍k-seng sî-kî in-ūi chok-sit kui-lu̍t, tit-tio̍h "kun-jîn" ê phian-miâ. 2016 nî chham-ka kùi-tiong soán-siù-hōe hō͘ Thóng-it 7-ELEVEn Sai tī tē-it-lûn soán ji̍p-khì, chiâⁿ-chò hit tang ê chiōng-goân, koh hō͘ léng-tūi So͘ Thài-an kóng sī "siōng iân-tâu ê soán-te̍k". 2016 nî 7 goe̍h 11, í chhiam-iok-kim 560-bān kho͘, kek-lē chióng-kim 100-bān kho͘ ka-bêng, chhiam-iok-kim tī hit-tang-chūn sī Tiong-hôa Chit-pāng iá-chhiú sú-siōng tē-it, ha̍p-iok chóng-ta̍t mā-sī Tiong-hôa Chit-pāng sú-siōng siōng-koân.

2019 nî kiû-kùi, phah-chhut 27-ki hŏng-bú-láng, 21-pái thau-lúi ê sêng-chek, ta̍t-sêng kò-jîn chit-pāng seng-gâi thâu-chi̍t-pái ê tan-kùi 20 — 20 (20 hong 20 thau) ê kì-lo̍k, mā sī Thóng-it Sai tūi-sú thâu-chi̍t-lâng, Tiong-chit tē-7-lâng ta̍t-sêng--ê.

2025 nî 11 goe̍h 5 hō, So͘ Tì-kia̍t hêng-sú chū-iû kiû-oân khoân-lī. 12 goe̍h 12, í 4-tang pêng-kin goe̍h-sin 70-bān ê ha̍p-iok kè-sio̍k lâu tī Thóng-it 7-ELEVEn Sai.

## Keng-le̍k
* Tâi-tang-koān Sêng-kong-tìn Sam-bîn Kok-sió Siàu-pāng-tūi
* Tâi-tang-koān Tâi-tang Thé-tiong Chheng-siàu-pāng-tūi
* Thô-hn̂g-koān Pêng-tìn Ko-tiong Chheng-pāng-tūi
* Bûn-hòa Tāi-ha̍k (Bí-hu Kī-jîn) Iá-kiû-tūi
* Tiong-hôa Chit-pāng Thóng-it 7-ELEVEn Sai (2016 nî 7 goe̍h 11－)

## Te̍k-sû Sū-chek
Thóng-it 7-ELEVEn Sai tī tē-it-lûn tio̍h soán So͘ Tì-kia̍t, sī chū 2010 nî ê Tân Iông-ki í-āu, Sai-tūi koh-chi̍t-pái tī tē-it-lûn soán iá-chhiú, mā-sī chū 2007 nî thè-tāi-ek soán-siù ê Koeh Chùn-iū í-āu, Sai-tūi koh-chi̍t-pái tī tē-it-lûn soán gia̍p-î ê iá-chhiú.

2016 nî 8 goe̍h 3 hō tī Tâi-lâm Chhī-li̍p Iá-kiû-tiûⁿ tùi-chiàn Tiong-sìn Hiaⁿ-tī, 2-kio̍k āu-pòaⁿ bīn-tùi Tēⁿ Khái-bûn khà-chhut seng-gâi thâu-chi̍t-ki an-táⁿ, sī chi̍t-ki jī-lúi an-táⁿ.

2016 nî 8 goe̍h 11 tī Sin-chng Iá-kiû-tiûⁿ tùi-chiàn Gī-tāi Sai-gû, 7-kio̍k téng-pòaⁿ bīn-tùi Lōa Hông-sêng kòng-chhut seng-gâi thâu-chi̍t-ki hŏng-bú-láng, ū 3-hun ê táⁿ-tiám, pēng-chhiáⁿ mā tit-tio̍h seng-gâi thâu-chi̍t-ê tan-tiûⁿ MVP.

2016 nî 9 goe̍h 24 tī Tâi-lâm Chhī-li̍p Iá-kiû-tiûⁿ tùi-chiàn Lamigo Thô-oân, kòng-chhut seng-gâi thâu-chi̍t-pái ê tan-tiûⁿ siang-hiáng-phàu.

2017 nî 7 goe̍h 20 tī Hoa-liân Koān-li̍p Tek-heng Iá-kiû-tiûⁿ tùi-chiàn Hù-pang Hān-chiòng, 9-kio̍k āu-pòaⁿ bīn-tùi N̂g Sèng-hiông, khà-chhut seng-gâi thâu-chi̍t-ki chài-kiàn an-táⁿ.

2017 nî 8 goe̍h 12 tī Toā-pi-ô͘ Iá-kiû-tiûⁿ tùi-chiàn Tiong-sìn Hiaⁿ-tī, 8-kio̍k téng-pòaⁿ bīn-tùi Iûⁿ Chì-liông kòng-chhut kò-jîn chit-pāng seng-gâi thâu-chi̍t-ki boán-lúi hŏng-bú-láng。

2017 nî 8 goe̍h 23 tī Tâi-pak Sè-tāi-ūn ī-sài tùi-chiàn Hân-kok, 6-kio̍k téng-pòaⁿ Hân-kok-tūi táⁿ-chiá tī tit-tiám-khoan ū-lâng ê sî khà-chhut an-táⁿ, So͘ Tì-kia̍t tī tó-gōa-iá chiap-kiû liáu-āu bē-kì-chit hôe-thoân, m̄-nā hō͘ chú-pò͘ Chhî Tián-goân phoe-phêng, mā ín-hoat kiû-bê ê thó-lūn.

2018 nî 4 goe̍h 12 tī Tâi-lâm Chhī-li̍p Iá-kiû-tiûⁿ tùi-chiàn Hù-pang Hān-chiòng, 9-kio̍k āu-pòaⁿ bīn-tùi hō͘-oān tâu-chhiú Tiuⁿ Kéng-hô, kòng-chhut seng-gâi thâu-chi̍t-ki chài-kiàn hŏng-bú-láng。

2018 nî 10 goe̍h 28 Tâi-oân Tōa-sài tē-jī-chiàn tī Thô-hn̂g Kok-chè Iá-kiû-tiûⁿ tùi-chiàn Lamigo Thô-oân, 7-kio̍k téng-pòaⁿ bīn-tùi tiòng-kè tâu-chhiú Chu Chùn-siông, kòng-chhut seng-gâi tī Tâi-oân Tōa-sài ê thâu-chi̍t-ki hŏng-bú-láng.

2019 nî 8 goe̍h 11 tī Hoa-liân Koān-li̍p Tek-heng Iá-kiû-tiûⁿ tùi-chiàn Lamigo Thô-oân, 5-kio̍k āu-pòaⁿ bīn-tùi Lōa Tì-hoân kòng-chhut 2-hun ê hŏng-bú-láng, 6-kio̍k āu-pòaⁿ kah 8-kio̍k āu-pòaⁿ hun-pia̍t bīn-tùi Ngô͘ Sêng-tiat kah Ia̍p Ka-kî lóng kòng-chhut ko͘-hun hŏng-bú-láng，seng-gâi thâu-chi̍t-pái tan-tiûⁿ 3-hiáng-phàu.

2021 nî 3 goe̍h 27 tī Tâi-tiong Chiu-chè Iá-kiû-tiûⁿ tùi-chiàn Tiong-sìn Hiaⁿ-tī, 7-kio̍k téng-pòaⁿ bīn-tùi Siā Êng-hô kòng-chhut tó-gōa-iá hong-hiòng ê ko͘-hun hŏng-bú-láng, sī i seng-gâi tē-100-ki, chiâⁿ-chò Tiong-chit tē-23-ê ta̍t-sêng chit-ê kì-lo̍k ê soán-chhiú.

## Chit-pāng Seng-gâi Sêng-chek
### Tiong-hôa Chit-pāng
* (**Chho͘-o͘-jī** sī hit1-nî siōng-hó ê sêng-chek)

## Chham-khó Chu-liāu

## Gōa-pō͘ Liân-kiat
*
*
*